De fleste ved hvordan hestekastanjer ser ud. Det er de kastanjer som man bruger til at lave kastanjedyr, dekorationer eller til kranse på døren. De er smukke og dekorative, men de kan altså ikke spises. De har en skal med store pigge på, hvor kastanjen ligger indeni. Ægte kastanjer eller spisekastanjer, som er dem man kan spise, ligger også i en skal, men skallen har meget mindre pigge, og der ligger ofte mange flere i hver skal. De er lidt mindre (i hvert fald dem man kan finde i den danske natur) og så er de mere dråbeformede i forhold til hestekastanjerne.